நேற்று பெரியார் திடலில் நடைபெற்ற பெரியார் சுயமரியாதை ஊடகத்துறையின் குறும்பட போட்டியின் துவக்கவிழாவில் கலந்து கொண்டேன். இதனை ஒருங்கிணைத்த பிரின்ஸ் பெரியார் இயக்கத்தின் துடிப்புமிக்க இளம்தலைமுறை தோழர்.சென்னை திரைப்படக்கல்லூரியில் பயின்றவர். இந்த திரையிடல் நிகழ்விற்கு ஐம்பதிற்கும் மேற்பட்ட குறும்பட இயக்குனர்கள் வந்திருந்தார்கள். நூறு குறும்படங்களுக்கு மேலாகவே போட்டிக்கு வந்திருந்தன. தமிழில் இவ்வளவு குறும்படங்கள் உருவாக்கபடுவது மிக ஆரோக்கியமான வளர்ச்சியாகும். இதன்வழியே மாற்றுசினிமா முயற்சிக்கான புதிய களம் உருவாகி வருவதை அறிய முடிகிறது. தேர்ந்த தொழில்நுட்பம், கதைக்கரு, மிகையில்லாத [...]